नेहरू कॉलोनी थाना परिसर में स्थित बैरक में एक सिपाही को महिला बैरक में तांका झांकी करना भारी पड़ गया। पहले तो महिला पुलिसकर्मी ने उसकी धुनाई कर दी। फिर उच्चाधिकारियों ने इस हरकत पर उसे निलंबित भी कर दिया। आरोप है कि वह सिपाही महिला बैरक में झांक रहा था, इस पर पहले तो महिला पीएसी ने जवान की जमकर धुनाई की, उसके बाद अधिकारियों से सिपाही के खिलाफ कार्रवाई की मांग की। एसपी ट्रैफिक डीएस गुंज्याल ने बताया कि सिपाही को निलंबित कर जांच सीओ स्तर के अधिकारी को सौप दी गई है। मामले की जांच को घटना स्थल पहुंचे पुलिस अधिकारी फिलहाल किसी प्रकार की टिप्पणी से बचते नजर आए।